Ministrstvo za infrastrukturo (MZI) na podlagi prvega odstavka 4. člena Zakona o železniškem prometu (Uradni list RS, št. 99/15 – uradno prečiščeno besedilo in 30/18 in 82/21), Odloka o Programu porabe sredstev Sklada za podnebne spremembe v obdobju 2020–2023 (Uradni list RS, št. 101/21) in Uredbe o nadomestilu dela stroškov za prevoze, raziskave in naložbe prevoznikom, ki opravljajo določene prevozne storitve v železniškem prometu (Uradni list RS, št. 108/00), objavlja

**JAVNI POZIV ZA DODELITEV FINANČNIH SREDSTEV ZA SPODBUJANJE ŽELEZNIŠKEGA TOVORNEGA PREVOZA NA OBMOČJU REPUBLIKE SLOVENIJE**

1. **Sredstva na tem javnem pozivu se dodelijo v skladu z:**
* Zakonom o železniškem prometu (Uradni list RS, št. 99/15 – uradno prečiščeno besedilo in 30/18 in 82/21),
* Odlokom o Programu porabe sredstev Sklada za podnebne spremembe v obdobju 2020–2023 (Uradni list RS, št. 101/21),
* Uredbo o nadomestilu dela stroškov za prevoze, raziskave in naložbe prevoznikom, ki opravljajo določene prevozne storitve v železniškem prometu (Uradni list RS, št. 108/00) in
* Odločbo Evropske Komisije State Aid SA.62208 z dne 20. 10. 2021.
1. **Predmet javnega poziva**

Predmet javnega poziva je dodelitev finančnih sredstev za spodbujanje železniškega tovornega prometa upravičenim izvajalcem železniškega prevoza posamičnih vagonskih pošiljk in kombiniranega transporta blaga na slovenskem železniškem omrežju za leti 2022 in 2023 iz sredstev Sklada za podnebne spremembe.

1. **Namen financiranja spodbud železniškega tovornega prometa**

Namen je spodbujanje tovornega prometa po železnicah na območju Republike Slovenije s ciljem zniževanja emisij toplogrednih plinov in onesnaževanjem zunanjega zraka, pri tem pa se z izboljšanjem konkurenčnosti storitev železniškega tovornega prevoza bolje izkorišča železniška infrastruktura in rast železniškega tovornega prometa tudi ob povečani gospodarski aktivnosti, ki bo vplivala na večji obseg tovornega prometa.

1. **Upravičeni stroški in intenzivnost državne pomoči**

Upravičeni stroški so zunanji stroški, ki jih železniški prevoz prihrani v primerjavi s konkurenčnim načinom prevoza blaga po cesti na območju Republike Slovenije.

Upravičeni so stroški izvajanja železniškega prevoza blaga do višine največ 30 % celotne skupne višine produkcijskih stroškov železniških prevozov posamičnih vagonskih pošiljk in kombiniranega prevoza in hkrati do največ 50 % zunanjih stroškov, ki jih železniški prevoz blaga v posameznih vagonskih pošiljkah in v kombiniranem prevozu prihrani v primerjavi s prevozom blaga po cesti.

Dodelitev finančnih sredstev za železniški prevoz blaga posameznih vagonskih pošiljk se nanaša na prevoze posamičnih vagonskih pošiljk, ki so bili opravljeni v notranjem prometu, uvozu in izvozu za potrebe slovenskega gospodarstva. Finančna sredstva se obračuna za vse neto tonske kilometre, opravljene v Sloveniji, tako za relacijo prevoza med vozlišči in od vozlišča do odpravnega oziroma namembnega službenega mesta. Posamične vagonske pošiljke, ki se prevažajo na drugih relacijah (tranzit), niso upravičene do finančne spodbude.

Finančna spodbuda se izračuna kot zmnožek števila prepeljanih neto tonskih kilometrov posamičnih vagonskih pošiljk in nadomestila **8,03875 EUR za 1.000 opravljenih ntkm.**

Kombinirani prevoz blaga obsega prevoz:

* nespremljanih intermodalnih transportnih enot (ITE): kontejner, sedlasti priklopnik/polpriklopnik, zamenljivo tovorišče in
* spremljanih intermodalnih transportnih enot (ITE) – RoLa: prevoz cestnih vozil z vozniki na prometnem koridorju Maribor-Špilje (Wels: Pyhrn Koridor).

Finančna sredstva za **kombinirani prevoz blaga** se obračuna za neto tonske kilometre, prepeljane po železnici na območju Republike Slovenije. Izračuna se kot zmnožek števila prepeljanih neto tonskih kilometrov z vlaki tipa »kombinirani prevoz« in nadomestila **4,48 EUR za 1.000 opravljenih ntkm.**

Intenzivnost državne pomoči znaša:

1. 50 % upravičenih stroškov, ki so prihranjeni eksterni stroški za prevoz blaga v posameznih vagonskih pošiljkah po železnici v primerjavi s prevozom blaga po cesti ter
2. 28 % upravičenih stroškov, ki so prihranjeni eksterni stroški za prevoz blaga v kombiniranem prevozu po železnici v primerjavi s prevozom blaga po cesti.
3. **Pogoji za pridobitev sredstev javnega poziva**

Vlagatelji vloge za pridobitev sredstev javnega razpisa so lahko:

* prevozniki, ki imajo veljavno licenco iz države članice Evropske unije ali Evropskega gospodarskega prostora in opravljajo prevozne dejavnosti po železnici v Sloveniji oziroma so v postopku dodeljevanja vlakovnih poti in jih bo opravljal v letih 2022–2023 ter plačuje uporabnino za železniško infrastrukturo v Sloveniji,
* prevozniki, ki opravljajo prevoz blaga po železnici v Sloveniji ali nameravajo opravljati tovrstne dejavnosti,
* prevozniki, ki imajo varnostno spričevalo za opravljanje prevoza blaga po železnici na območju Republike Slovenije,
* prevoznik izpolnjuje kriterije iz 4. člena Uredbe o nadomestilu dela stroškov za prevoze, raziskave in naložbe prevoznikom, ki opravljajo določene prevozne storitve v železniškem prometu (Uradni list RS, št. 108/00).

Do pomoči imajo dostop domača in tuja podjetja pod enakimi pogoji in brez diskriminacije.

1. **Pogoji za pridobitev sredstev**

Osnovni pogoj za dodelitev spodbude je pravočasna in popolna vloga. Vloga je vložena pravočasno, če jo Ministrstvo za infrastrukturo prejme pred objavo zaključka javnega poziva kot navedeno v tem javnem pozivu. Vloga je popolna, ko podjetje predloži v celoti izpolnjen in podpisan obrazec Vloga (priloga 1) in podpisano pogodbo (priloga 2) tega javnega poziva.

Vlagatelj vloge izpolnjuje pogoje za pridobitev finančnih sredstev javnega poziva, če:

* je bilo izvajanj železniškega prevoza posamičnih vagonskih pošiljk in kombiniranega transporta blaga na slovenskem železniškem omrežju skladno s pogoji tega javnega poziva in skladno z vsemi veljavnimi predpisi,
* ima na dan objave tega javnega poziva poravnane davčne in druge obveznosti do Republike Slovenije ,
* ima na dan objave tega javnega poziva poravnane obveznosti iz naslova plač ali socialnih prispevkov,
* na dan objave tega javnega poziva ni v postopku zaradi insolventnosti, v stečajnem postopku ali postopku prisilnega prenehanja,
* nadan objave tega javnega poziva nima blokiranega transakcijskega računa, opredeliti časovno kdaj
* ni v postopku vračanja neupravičeno prejete državne pomoči, na osnovi odločbe Komisije, ki je prejeto državno pomoč razglasila za nezakonito in nezdružljivo s skupnim trgom EU,
* pod kazensko in materialno odgovornostjo jamči, da so vsi navedeni podatki in predložene listine v vlogi pravilni in popolni,
* se strinja, da bo njegovo ime po prejemu sredstev objavljeno na seznamu prejemnikov spodbude v skladu s 5. točko 12. člena Uredbe o posredovanju in ponovni uporabi informacij javnega značaja (Uradni list RS, št. 76/05, 119/07 in 95/11),
* je pravočasno podal vlogo za dodelitev finančnih sredstev za spodbujanje železniškega tovornega prometa na območju Republike Slovenije z vsemi zahtevanimi dokazili.

Finančna sredstva se ne dodeli, če:

* je ukrep za iste upravičene stroške, ki vsebuje elemente državnih pomoči, že sofinanciran iz drugih sredstev državnega, lokalnega proračuna ali proračuna EU in če skupna višina prejetih sredstev iz tega naslova presega najvišje dovoljene višine sofinanciranja, ki jih določajo pravila s področja državnih pomoči,
* je vlagatelj v stanju kapitalske neustreznosti v skladu s predpisi o finančnem poslovanju,
* pomoč se ne sme dodeliti podjetjem v težavah v smislu Smernice o državni pomoči za reševanje in prestrukturiranje.

Vlagatelj postane upravičenec, ko je z njim podpisana pogodba o financiranju.

1. **Razpoložljiva sredstva po tem javnem** **pozivu**

Finančna sredstva so zagotovljena v na proračunski postavki 559 »Sklad za podnebne spremembe« v obdobju 2021–2023, št. NRP. Višina nepovratnih sredstev, ki so na razpolago za financiranje po tem javnem pozivu znaša 15.000.000,00 EUR in sicer v I. obdobju v letu 2022 4.300.000 EUR in v II. obdobju v letu 2023 10.700.000 EUR.

Upravičencem se sredstva izplačujejo do izčrpanja vseh sredstev, namenjenih ukrepu. Če bi bilo upravičenih vlog za sredstva na letnem nivoju več kot je namenjenih sredstev, se sredstva vsem upravičencem sorazmerno zmanjšajo glede na obseg upravičenih stroškov za financiranje iz tega ukrepa.

1. **Rok za podajo vloge**
	1. Vlagatelj v roku petnajstih dnevih od objave javnega poziva poda vlogo (priloga 1) in podpisano pogodbo (priloga 2).

Financiranje ukrepa zajema dve finančni obdobji in sicer I. obdobje in II. obdobje. I. obdobje financiranja traja od dne 1. 2. 2022 do dne 31. 8. 2022. II. obdobje financiranja traja od dne 1. 9. 2022 do dne 31. 8. 2023.

* 1. Upravičenec mora finančni zahtevek (priloga 3) za izplačilo za I. obdobje financiranja, ki traja od 1. 2. 2022 do 31. 8. 2022, posredovati na MZI do 20. 9. 2022.
	2. Upravičenec mora finančni zahtevek (priloga 3) za izplačilo II. obdobje, ki traja od 1. 9. 2022 do 31. 8. 2023, posredovati na MZI do 20. 9. 2023.
1. **Postopek obravnave vlog**

Pri odločanju o dodelitvi pravice do finančnih sredstev se uporablja postopek, določen z Zakonom o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 – ZIUOPDVE ).

Za vlogo in odločbo o dodelitvi pravice do nepovratne finančne spodbude se ne plačuje taksa skladno z drugim odstavkom 2. člena in 1. točko 28. člena Zakona o upravnih taksah (Uradni list RS, št. 106/10 – uradno prečiščeno besedilo, 14/15 – ZUUJFO, 84/15 – ZZelP-J, 32/16, 30/18 – ZKZaš, 189/20 – ZFRO).

1. **Izplačilo sredstev**

Sredstva se za vsako obdobje financiranja izplačajo na podlagi Vloge upravičenca za dodelitev finančnih sredstev za spodbujanje železniškega tovornega prometa, vložene skupaj s podatki, izjavami, prilogami in drugimi dokazili, ki jih določa Vloga za dodelitev finančnih sredstev za spodbujanje železniškega tovornega prometa, ki je priloga 3 tega javnega poziva, in v primeru izpolnjevanja vseh pogojev tega javnega poziva.

Na podlagi popolne vloge bo upravičencem izdana odločba ministra pristojnega za promet.

1. **Način prijave**

Pisne ali elektronske vloge morajo biti predložene na naslov:

Ministrstvo za infrastrukturo

Langusova ulica 4

1535 Ljubljana

E: gp.mzi@gov.si

Prijava se šteje za pravočasno, če je bila oddana v roku petnajstih dnevih od objave javnega poziva.

1. **Dodatne informacije**

Informacije in navodila za sodelovanje pri pozivu dobijo predlagatelji v času uradnih ur na Ministrstvu za infrastrukturo. Kontaktna oseba je Iztok Vatovec, telefon 01 478 7111, elektronski naslov iztok.vatovec@gov.si.